open-index/open-wikipedia-markdown huggingface dataset:
Αβάν

Η **Αβάν** (γαλλικά: *Awans*) είναι Βελγική ιστορική πόλη και τοποθεσία, που σήμερα έχει ενωθεί με τη Λιέγη, της οποίας αποτελεί ιδιαίτερο Δήμο, στην Περιφέρεια Βαλλωνίας. Το 2006 ο πληθυσμός της Αβάν έφθανε τους 8.700 κατοίκους και η συνολική της έκταση τα 27,16 τετρ. χιλιόμετρα.

Κατά τον Μεσαίωνα η Αβάν ήταν χωριό κοντά στη Λιέγη, που έμεινε ιστορικό από τη Συνθήκη της Αβάν ή τη λεγόμενη Ειρήνη των 12, η οποία συνομολογήθηκε εκεί, στην ιστορία του Τριακονταετούς Πολέμου.

## Παραπομπές


## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 1ος, σελ. 22

## Εξωτερικοί σύνδεσμοι
* 

Κατηγορία:Πόλεις του Βελγίου
Άβα

Με το όνομα **Άβα** φέρονται:

* Άβα (μυθολογία), νύμφη στην Ελληνική Μυθολογία, προμάμμη των Αβάντων
* Άβα (ιστορία), Βασίλισσα της αρχαίας Αγχιάλης στη Ταρσό
* Άβα Σαμουήλ, Βασιλεύς της Ουγγαρίας
* Άβα (Βιρμανία), παλαιά πρωτεύουσα της Βιρμανίας

Στον πληθυντικό Άβαι αρχαία ελληνική πόλη στη Φωκίδα.

Κατηγορία:Αποσαφηνίσεις ονομάτων
Ρεβανί

thumb|right|250px|Ρεβανί.
μικρογραφία|Νηστίσιμο ραβανί, φτιαγμένο χωρίς αυγά και με υποκατάστατο γιαουρτιού.
Το **ρεβανί**, (τουρκ: revani προερχόμενο από την περσική روغنى ravġanī), γνωστό κι ως ραβανί ή ριβανί, είναι παραδοσιακό γλύκισμα της Μέσης Ανατολής. Παρασκευάζεται από σιμιγδάλι, αυγά και γιαούρτι και αφού ψηθεί στο φούρνο, περιχύνεται με σιρόπι. Δεν πρέπει να συγχέεται με το σάμαλι.  Το ρεβανί της Βέροιας είναι παραδοσιακό γλυκό της πόλης και έχει ιδιαίτερη φήμη σε όλη την Ελλάδα. Στην νότια Ελλάδα κυρίως μπορεί να το συναντήσει κανείς και ως *ραβανί*.

Το ίδιο γλυκό παρασκευάζεται και στην Τουρκία, φέροντας το ίδιο όνομα με τα ελληνικά (revani), στον Αραβικό κόσμο όπου αποκαλείται **μπασμπούσα**, αλλά και σε όλη την υπόλοιπη ανατολική Μεσόγειο φέροντας διάφορα ονόματα. Σε κάποιες παραλλαγές, στα υλικά προστίθεται και τριμμένη καρύδα και σε κάποιες άλλες μπορεί να συνδυαστεί με καϊμάκι (παγωτό).

Στην περιοχή της Αιτωλοακαρνανίας ραβανί ονομάζεται μια παραλλαγή του γλυκίσματος που μοιάζει με σιμιγδαλένιο χαλβά και το οποίο παρασκευάζεται με σιμιγδάλι, λάδι και ζάχαρη όπως ο χαλβάς, και στη συνέχεια ψήνεται.

## Παραπομπές


Κατηγορία:Γλυκά
Κατηγορία:Τρόφιμα μαγειρεμένα στο φούρνο
Κατηγορία:Ελληνική κουζίνα
Κατηγορία:Τουρκική κουζίνα
Κατηγορία:Εβραϊκή κουζίνα
Βλαχέρνες

Οι **Βλαχέρνες** (Βλαχέρναι) ήταν προάστιο της Κωνσταντινούπολης. Βυζαντινές πηγές αναφέρουν ότι στις Βλαχέρνες υπήρχε μία κρήνη και αρκετές εκκλησίες, ανάμεσα σε αυτές και αυτή της Πουλχερίας καθώς και της Θεοτόκου (Παναγία των Βλαχερνών).

## Ιστορία
Αρχικά, η περιοχή ήταν εκτός των πρώτων τειχών της πόλης, όμως το 627, τα Θεοδοσιανά τείχη ενσωμάτωσαν τις Βλαχέρνες στο κύριο σώμα της Κωνσταντινούπολης. 

Τον 11ο αιώνα, ο Αλέξιος Α' Κομνηνός δημιούργησε το ανάκτορο των Βλαχερνών, το οποίο υπήρξε η μόνιμη κατοικία των αυτοκρατόρων από το 1081 ως το 1453. Παρ' όλα αυτά, το παλάτι συνέχιζε να χρησιμοποιείται για επίσημες τελετές. 

Η αδυναμία να οχυρωθεί η εν λόγω περιοχή διαφάνηκε από την Δ' Σταυροφορία από όπου οι Σταυροφόροι διείσδυσαν στην πόλη από εκεί. Κατά την Άλωση από τους Τούρκους το 1453, τα τείχη στον τομέα των Βλαχερνών καταστράφηκαν ολοσχερώς από τους ανελέητους βομβαρδισμούς.

Μετά την οθωμανική κατάκτηση, η περιοχή των Βλαχερνών περιέπεσε σε αφάνεια.

## Παραπομπές


## Πηγές
* Ιστορία του Ελληνικού Έθνους. Τόμος Θ', σελ. 207-213. Εκδοτική Αθηνών. Αθήνα 1972, 2000. ISBN 960-213-105-5.

Κατηγορία:Διαμερίσματα της Επαρχίας Κωνσταντινούπολης
Κατηγορία:Συνοικίες της Βυζαντινής Κωνσταντινούπολης
Εζεκίας

right|thumb|220px|Ο Εζεκίας σε απεικόνιση του 17ου αιώνα, από Λουθηρανική εκκλησία της Σουηδίας
Ο **Εζεκίας** (εβρ.: *חִזְקִיָּ֫הוּ Ḥizqiyyāhu, Khizkiyahu,* ή *יְחִזְקִיָּ֫הוּ Yəḥizqiyyāhu, Y'khizkiyahu.* μετάφρ: *"Ο Κύριος έχει ενδυναμωθεί"* ) ήταν ο 13ος βασιλιάς του ανεξάρτητου Βασιλείου της Ιουδαίας, και ένας από τους σημαντικότερους βασιλείς του. Ήταν γιος του Άχαζ. Έγινε βασιλιάς στην ηλικία των 25, και εκτιμάται ότι βασίλεψε από το 715 ή 716 μέχρι το 686 π.Χ.. Ήταν ο πατέρας του Μανασσή.

Θεωρείται πως ήταν σοφός και ευσεβής βασιλιάς , ενώ ήταν σύγχρονος του προφήτη Ησαΐα. Ακολουθώντας τις συμβουλές του προφήτη, καταπολέμησε την ειδωλολατρία και επανέφερε την λατρεία του Γιαχβέ και τον νόμο του Μωυσή. Βοήθησε επίσης στην ανάπτυξη της γεωργίας, οχύρωσε την Ιερουσαλήμ και κατασκεύασε υπόγεια σήραγγα τροφοδοσίας της πόλης με νερό. Γενικότερα κατά την βασιλεία του ανεγέρθηκαν πολλά κοινωφελή έργα, ενώ πέτυχε να εκδιώξει από τη χώρα του τους Ασσύριους κατακτητές, που τον είχαν πολιορκήσει προηγουμένως στην Ιερουσαλήμ.

Η Ορθόδοξη Εκκλησία τιμά τη μνήμη του στις 28 Αυγούστου και την Κυριακή των Προπατόρων, δηλαδή την Κυριακή πριν τα Χριστούγεννα. 

## Υποσημειώσεις


## Πηγές
Βιβλία Παλαιάς Διαθήκης:
*"Β' Βασιλέων" κεφ. 18-20
*"Β' Χρονικών" κεφ. 29-32.
*"Ησαΐας" κεφ. 36-39.

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Ακρωτήριο Ζευγάρι

right|300px
Το **Ζευγάρι** είναι ακρωτήριο της Κύπρου, βρίσκεται στα νότια της νήσου και στην Επαρχία Λεμεσού. Αποτελεί το νοτιότερο σημείο του κόλπου της Επισκοπής. 

Διοικητικά ανήκει στη Βρετανική βάση Ακρωτηρίου και ο εναέριος χώρος του ελέγχεται από τη βρετανική αεροπορία. Η περιοχή του ακρωτηρίου είναι περιφραγμένη και απαγορεύεται η πρόσβαση , στο σημείο αυτό βρίσκετε το στρατιωτικό νοσοκομείο *πριγκίπισσα Μαίρη* και αποτελεί τμήμα της στρατιωτικής βάσης.

Στη περιοχή του ακρωτηρίου Ζευγάρι έχουν βρεθεί πολλά αρχαία ναυάγια .

## Παραπομπές


## Εξωτερικοί σύνδεσμοι
*Το ακρωτήριο στο Google Maps
*Νοσοκομείο "Πριγκίπισσα Μαίρη"

Ζ
Ζ
Κατηγορία:Γεωγραφία του Ακρωτηρίου και Δεκέλειας
Δρέπανο Πάφου

Το **Δρέπανο** είναι ακρωτήριο στην Επαρχία Πάφου στην Κύπρο. Το όνομα του προέρχεται από το σχήμα του που μοιάζει με δρεπάνι.

## Μεσαιωνικός  οικισμός Δρεπάνου
Στο ακρωτήριο έχει ανασκαφεί αρχαίος οικισμός - λιμάνι που χρησιμοποιούνταν στον μεσαίωνα σαν σταθμός πλοίων κατά τη μεταφορά σιτηρών από τη  Αλεξάνδρεια στη Κωνσταντινούπολη.   . Οι αρχαιολογικές έρευνες έχουν δείξει ότι ο οικισμός χρησιμοποιήθηκε από τον 4ο έως τον 7ο αιώνα μ.Χ. και πιθανώς εγκαταλείφθηκε από τις αραβικές επιδρομές του 7ου αιώνα όπως και όλες σχεδόν οι παραλιακές πόλεις και οικισμοί της Κύπρου. Στον οικισμό έχει ανεβρεθεί βασιλική του 6ου αιώνα μ.χ. με πολλά ψηφιδωτά , κτίριο μεγάλων διαστάσεων που πιστεύεται ότι χρησιμοποιούνταν σαν ξενοδοχείο , στο ίδιο κτιριακό συγκρότημα βρέθηκε και ελαιοπιεστήριο. 

## Παραπομπές


Κατηγορία:Ακρωτήρια της Κύπρου
Κατηγορία:Πόλεις της αρχαίας Κύπρου
Κατηγορία:Μεσαιωνική ιστορία της Κύπρου
Κατηγορία:Αρχαιολογικοί τόποι στην Κύπρο
Κατηγορία:Επαρχία Πάφου
Αβάν-γκαρντ

Η πολιτογραφημένη σήμερα διεθνής έκφραση **αβάν-γκαρντ**, που προέρχεται από τη γαλλική λέξη *avant-garde*, αρχικά ήταν στρατιωτικός όρος που σήμαινε εμπροσθοφυλακή (βαγγάρντ). Με αυτήν τη σημασία χρησιμοποιήθηκε περίπου από τον 15ο μέχρι τον 19ο αιώνα.

Από τις αρχές του 20ού αιώνα, με την έκφραση αυτή αποδίδεται κυρίως κάθε πρωτοποριακή ή και πειραματική ιδέα ή εφαρμογή σε όλα τα πεδία της ανθρώπινης δραστηριότητας και κυρίως στους χώρους της τέχνης, του πνεύματος ακόμα και στην πολιτική. Ως έννοια ταυτίζεται με κάθε τι τολμηρό, που θεωρητικά προηγείται της εποχής ως θαυμαστός προάγγελος μελλοντικής εφαρμογής ή αποδοχής. 
Βέβαια υπό αυτήν την άποψη δεν είναι και λίγες οι περιπτώσεις που με τον πρωτοποριακό χαρακτήρα της, η έκφραση αυτή να θεωρείται και επαναστατική σε μια κρατούσα κατάσταση και να έρχεται σε ρήξη με παραδοσιακές ιδεολογίες και ακολουθούμενες αρχές, χαρακτηριζόμενη ακόμη και ως ανορθόδοξη ή εξτρεμιστική.

Τα παραπάνω έχουν ως αποτέλεσμα ομάδες καλλιτεχνών, συγγραφέων κ.λπ. που αμφισβητούν την ακολουθούμενη ιδεολογική και καλλιτεχνική «ορθοδοξία» (στάτους κβο, *status quo*), πρωτοπορώντας σε νέες αρχές ή και πειραματικές ιδέες και εφαρμογές, να χαρακτηρίζονται ομοίως ως «αβανγκάρντες» ή «αβανγκαρντιστές», γινόμενοι πολλές φορές και δέκτες χαρακτηρισμού εκκεντρικότητας ή εκζήτησης.

Το ρεύμα αυτό των αβαγκαρντιστών χαρακτηρίζεται διεθνώς ως Αβαγκαρντισμός ή Βαγκαρντισμός (vanguardism) που είναι ταυτόσημος με τον μοντερνισμό ή και ειδικότερα με τον «μετα-μοντερνισμό» (post-modernism).

## Δείτε επίσης
* Κονστρουκτιβισμός
* Τζων Κέιτζ
* Μαρσέλ Ντυσάν
* Γκυ Ντεμπόρ
* Avant-garde metal

## Πηγές
* "Εγκυκλοπαίδεια Πάπυρος Λαρούς Μπριτάννικα" τ.1ος, σ.51
* Osborne, Harold. "Avant-garde." *The Oxford Companion to Western Art*. Ed. Hugh Brigstocke. Oxford Art Online. 2009

Κατηγορία:Εκφράσεις
Κατηγορία:Γαλλικές εκφράσεις
Ακρωτήριο Κορμακίτη

Το **Ακρωτήριο Κορμακίτη** (Τουρκικά: *Koruçam Burnu*), γνωστό στην αρχαιότητα ως Κρομμύων ἄκρα, αλλά και Κρομμυακόν είναι ένα ακρωτήρι στη βορειοδυτική ακτή της Κύπρου, που βρίσκεται στην αυτοαποκαλούμενη Τουρκική Δημοκρατία της Βόρειας Κύπρου. Το ακρωτήρι πήρε το όνομά του από το κοντινό ομώνυμο χωριό των Μαρωνιτών και σηματοδοτεί τη βορειότερη έκταση του κόλπου της Μόρφου. Η κοντινότερη παραλιακή πόλη στο ακρωτήριο είναι η Κερύνεια. Αρχαία, βρισκόταν απέναντι από το Ανεμούριον στην Κιλικία στη σημερινή τουρκική ενδοχώρα.

Το μονοπάτι Μπεσμαρμάκ, ένα μονοπάτι πεζοπορίας μήκους 255 χιλιομέτρων, ξεκινά από το ακρωτήριο Κορμακίτης και ακολουθεί τον Πενταδάκτυλο μέχρι το ακρωτήριο Αποστόλου Ανδρέα, το βορειοανατολικότερο σημείο της Κύπρου, στην άκρη της Καρπασίας.

## Παραπομπές


Κ
Κατηγορία:Επαρχία Κερύνειας
Ταρσίζιος

Ο **Ταρσίζιος** ήταν Χριστανός άγιος, που μαρτύρησε σε νεαρή ηλικία κατά τον 3ο αιώνα. Ήταν ακόλουθος του επισκόπου Ρώμης Στεφάνου και από μικρή ηλικία διακονούσε στις εκκλησιαστικές συναθροίσεις.

Σε περίοδο διωγμού κατά των Χριστιανών, κάποια μέρα ο Ταρσίζιος μετέφερε την Θεία Κοινωνία σε συλληφθέντες μελλοθάνατους χριστιανούς. Στο δρόμο κυκλώθηκε από ειδωλολάτρες, οι οποίοι του ζήτησαν επίμονα να τους παραδώσει αυτά που κρατούσε. Ο Ταρσίζιος αρνήθηκε σθεναρά και τότε αυτοί τον ξυλοκόπησαν μέχρι θανάτου.

Οι χριστιανοί παρέλαβαν το σώμα του και το μετέφεραν στις κατακόμβες του Αγίου Καλλίστου. Σήμερα το λείψανό του βρίσκεται στη Ρωμαιοκαθολική εκκλησία του Αγίου Σιλβέστρου στη Ρώμη. Η μνήμη του τιμάται στις 15 Αυγούστου.

## Παραπομπές

## Εξωτερικοί σύνδεσμοι

* San Tarsicio
* San Tarcisio
*Pope Benedict XVI, General Audience, August 4, 2010 
*''True Stories for First Communicants'', Neumann Press, (1919)

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Νύμφη Φιλύρα

Η **Φιλύρα** ήταν νύμφη της ελληνικής μυθολογίας, μητέρα του σοφού κένταυρου Χείρωνα. Ήταν μια από τις Ωκεανίδες και συχνά αναφέρεται ως *«Ωκεανίς Φιλύρα»*. Ήταν θεότητα της ανάρρωσης, της ευωδίας και των αρωμάτων, της γραφής και της ομορφιάς. 

Τη Φιλύρα ερωτεύτηκε ο θεός Κρόνος κι όταν τους ανακάλυψε η σύζυγός του, Ρέα, αυτός μεταμορφώθηκε σε άλογο για να διαφύγει της προσοχής της. Αυτό είχε ως αποτέλεσμα από τη Φιλύρα και τον Κρόνο να γεννηθεί ο κένταυρος Χείρων, μισός άνθρωπος και μισός άλογο. Για να απαλύνει την ντροπή που ένιωθε η νύμφη, ο Κρόνος τη μεταμόρφωσε στο ομώνυμο δέντρο.

## Πηγές


Φιλυρα
Σάρα

Η **Σάρα** (εβρ.:*שָׂרָה*, μεταφρ.: *ηγεμονίς*), σύμφωνα με την Παλαιά Διαθήκη, ήταν νύφη του Θάρα, σύζυγος του Αβραάμ, μητέρα του Ισαάκ και θεία του Λωτ. Ήταν ετεροθαλής αδερφή του Αβραάμ από διαφορετική μητέρα , και δέκα χρόνια μικρότερη από αυτόν.

Η Σάρα παντρεύτηκε τον Αβραάμ στην Ουρ των Χαλδαίων, (κοντά στον μυχό του σημερινού Αραβικού ή Περσικού Κόλπου) και τον συνόδεψε από εκεί στη Χαρράν, βόρεια της συριακής ερήμου, (κοντά στο σημερινό Κιρκούκ του Ιράκ), όταν μετά τον θάνατο του αδελφού τους Άρραν, ο πατέρας τους Θάρα, αποφάσισε να μετοικίσει με όλη την οικογένειά του δυτικότερα για άγνωστους λόγους. Στη συνέχεια παίρνοντας μαζί τους τον Λωτ και εγκαταλείποντας εκεί τον γηραιό πατέρα τους μετέβησαν στη Συχέμ στο κέντρο της γης Χαναάν, (σημερινό Ισραήλ).

Από εκεί μέσω της νότιας, ξερής περιοχής που υπήρχε πολλή δυστυχία, (σημερινή έρημος του Σινά), αναγκάζει τον Αβραάμ να μεταβεί στην Αίγυπτο. Επειδή η Σάρα ήταν ιδιαίτερα όμορφη, όταν πήγε με τον Αβραάμ στην Αίγυπτο, από φόβο μήπως τον σκοτώσουν για να του την πάρουν, (σύμφωνα με την εξιστόρηση της Παλαιάς Διαθήκης), συμφώνησαν να πουν ότι ήταν αδερφή του. Αν και τότε ήταν 65 ετών, ήταν τόσο όμορφη που οι Αιγύπτιοι την πήραν στο παλάτι του Φαραώ. Εξ αιτίας όμως της Σάρας, ο Θεός (Γιαχβέ), έφερε μεγάλες πληγές στην Αίγυπτο, και ο Φαραώ κάλεσε τον Αβραάμ και του την έδωσε ξανά, αφού τον επέπληξε που είπε ψέματα ότι ήταν αδερφή του.

Η Σάρα για πολλά χρόνια ήταν στείρα. Κατόπιν και ενώ ήταν περίπου 90 ετών, ο Θεός υποσχέθηκε ότι θα της χαρίσει ένα γιο. Ένα χρόνο αργότερα γεννήθηκε ο Ισαάκ.

Μετά την καταστροφή των Σοδόμων και Γομόρρων ο Αβραάμ κατευθύνθηκε προς τον νότο και κατοίκησε στα Γέραρα, όπου βασιλιάς των Φιλισταίων ήταν ο Αβιμέλεχ. Αυτός απήγαγε τη Σάρα, την οποία και πάλι ο Αβραάμ παρουσίασε ως αδερφή του, αλλά κατόπιν οδηγίας από τον Θεό, ο Αβιμέλεχ την έδωσε πίσω στον Αβραάμ. Η Σάρα πέθανε στην ηλικία των 127 ετών στη Χεβρώνα (*Κιριάθ-αρβά*) και τάφηκε σε σπηλιά του αγρού Μαχπελάχ, τον οποίο είχε αγοράσει ο Αβραάμ για οικογενειακό τάφο (γύρω στο 1980 π.Χ. -σύμφωνα με την παραδοσιακή βιβλική χρονολόγηση.

## Στον πολιτισμό και τη λαϊκή κουλτούρα
Η Σάρα έχει εμφανιστεί σε πολλά μυθιστορήματα και είναι ο κεντρικός χαρακτήρας στα "Σάρα" από τη σειρά *Women of Genesis* του Όρσον Σκοτ Καρντ και *Sarah: A Novel* του Μάρεκ Χάλτερ. Στο χριστιανικό μυθιστόρημα φαντασίας *Redeeming Love* της Φρανσίν Ρίβερς, η πρωταγωνίστρια, που ονομάζεται «Άγγελος» σε όλη τη διάρκεια της ιστορίας, είναι στείρα. Στο τέλος του βιβλίου, αποκαλύπτει στον σύζυγό της ότι το βαφτιστικό της όνομα είναι «Σάρα», ο οποίος εκλαμβάνει την αποκάλυψη ως θεϊκή υπόσχεση ότι θα μπορέσουν κάποτε να κάνουν παιδιά.

Στη μίνι σειρά *Αβραάμ* (Abraham, 1993) του Ρίτσαρντ Χάρις, τη Sarah υποδύεται η Μπάρμπαρα Χέρσεϊ.

## Δείτε επίσης
* Άγαρ
* Αβραάμ
* Ισαάκ
## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Κατηγορία:Αβραάμ
Εκδόσεις «ο Λόγος»

Οι **Εκδόσεις «ο Λόγος»** είναι ελληνικός χριστιανικός εκδοτικός οίκος που ανήκει στην AMG International. Εκδίδει τα περιοδικά Η Φωνή του Ευαγγελίου και Επιούσιος Άρτος, την Καινή Διαθήκη (Εγχειρίδιο Μελέτης και Ζωής), καθώς και πλήθος βιβλίων. Είναι από τους πιο σημαντικούς Ευαγγελικούς εκδοτικούς οίκους στην Ελλάδα. Συνδέεται άμεσα και με τη μουσική δισκογραφική εταιρία Logos Music. Βιβλιοπωλεία του Λόγου υπάρχουν σε Αθήνα, Θεσσαλονίκη, Πάτρα, Λάρισα, Βόλο και Άγιους Σαράντα

## Εξωτερικοί σύνδεσμοι
*Εκδόσεις «Ο Λόγος»
*Logos Music

Λογος
Φιλύρα

Με το όνομα **Φιλύρα** είναι γνωστά:

*Νύμφη Φιλύρα, νύμφη της ελληνικής μυθολογίας
*Φιλύρα (φυτό), γένος φυτών

και οι οικισμοί της Ελλάδας:

*Φιλύρα Τρικάλων, οικισμός στην Π.Ε. Τρικάλων

*Φιλύρα Σερρών, πρώην οικισμός στην Π.Ε. Σερρών

## Δείτε επίσης
*Φιλλύρα Ροδόπης, οικισμός της Ροδόπης
* Φίλυρο, κωμόπολη της Θεσσαλονίκης
*Φιλυριά Κιλκίς, οικισμός του Κιλκίς
Η Καινή Διαθήκη—Εγχειρίδιο Μελέτης και Ζωής

thumb|200px|right|Το εξώφυλλο της βασικής έκδοσης
**Η Καινή Διαθήκη—Εγχειρίδιο Μελέτης και Ζωής** είναι μία σύγχρονη ελληνική μετάφραση της Καινής Διαθήκης, που κυκλοφόρησε το 1994 από τις Εκδόσεις «Ο Λόγος». Ως βάση της μετάφρασης χρησιμοποιήθηκε  το αρχαίο Παραδεδεγμένο Κείμενο (*Textus Receptus*) της Καινής Διαθήκης. Τη μετάφραση εκπόνησε ο Συμεών Ιωαννίδης υπό την γενική εποπτεία του Σπύρου Ζωδιάτη, την θεολογική επεξεργασία του Γεώργιου Χατζηαντωνίου και την φιλολογική επεξεργασία της Φρίντας Χατζηβαρίτη-Τέγου. Συντομογραφείται ως ***ΕΜΖ***.

Η βασική έκδοση περιλαμβάνει:
*Το αρχαίο κείμενο της Καινής Διαθήκης.
*Τη μετάφραση της Καινής Διαθήκης σε σύγχρονη γλώσσα.
*Συνοπτικό εγκυκλοπαιδιακό λεξικό της Καινής Διαθήκης.
*Πλήρες Ταμείο του Αρχαίου Κειμένου.
*Πίνακα όλων των εδαφίων της Παλαιάς Διαθήκης που αναφέρονται στην Καινή.

Σε μετέπειτα εκδόσεις της μετάφρασης αυτής, παρατίθενται συγχαρητήριες και ευχαριστήριες επιστολές για το έργο, από δώδεκα Μητροπολίτες της Εκκλησίας της Ελλάδας, από τον Αρχιεπίσκοπο Κρήτης, από την Ελληνική Ορθόδοξη Αρχιεπισκοπή Βορείου και Νοτίου Αμερικής και από την Πάτμιο Εκκλησιαστική Σχολή. Επίσης, η μετάφραση χρησιμοποιείται ευρέως και από την Ελληνική Ευαγγελική Εκκλησία.

Το 2010, ο *«Λόγος»* κυκλοφόρησε την *"Καινή Διαθήκη Μαθητείας"* όπου περιείχε το πρωτότυπο κείμενο της Καινής Διαθήκης, τη μετάφραση του *Εγχειριδιου*, ερμηνευτικές σημειώσεις, παραπομπές, ταμείο κειμένου, εγκυκλοπαιδικό λεξικό και διάφορα βοηθήματα μελέτης.

## Υποσημειώσεις

Κατηγορία:Μεταφράσεις και αποδόσεις της Αγίας Γραφής
Γκέρτρουντ Μπέινς

Η **Γκέρτρουντ Μπέινς** (αγγλικά: *Gertrude Baines*, 16 Απριλίου 1845 - 11 Σεπτεμβρίου 2009) ήταν Αμερικανίδα υπεραιωνόβια, η οποία έγινε σε ηλικία 114 ετών το γηραιότερο πρόσωπο στον κόσμο, από τις 2 Ιανουαρίου του 2009, μετά τον θάνατο της Πορτογαλίδας Μαρία ντε Ζεσούς. Έζησε στο Λος Άντζελες και ήταν γενικά υγιής με εξαίρεση την αρθρίτιδα από την οποία υπέφερε και το γεγονός ότι δεν μπορούσε να περπατήσει.

## Βιογραφικά στοιχεία
Γεννήθηκε στο Σέλμαν της Γεωργίας, στις 6 Απριλίου του 1894. Από τον γάμο της με τον Σαν Κόνλι απέκτησε μία κόρη, την Άναμπελ, η οποία πέθανε σε ηλικία μόλις 18 ετών από τυφοειδή πυρετό. Σήμερα ζει σε οίκο ευγηρίας (Western Convalescent Home) στο Τζέφερσον Παρκ του Λος Άντζελες, στην Καλιφόρνια. Ζούσε μόνη της μέχρι την ηλικία των 105 ετών.

Ερωτηθείσα για τη μακροζωία της, η Μπέινς την απέδιδε στο γεγονός ότι φροντίζει πολύ καλά τον εαυτό της και παρότρυνε τους δημοσιογράφους να ρωτήσουν τον Θεό.

Η Μπέινς, κόρη πρώην σκλάβων στις ΗΠΑ, ψήφισε για τον Μπαράκ Ομπάμα στις προεδρικές εκλογές του 2008. Η μόνη φορά που είχε ψηφίσει προηγουμένως σε προεδρικές εκλογές ήταν για τον Τζον Φιτζέραλντ Κένεντι.

## Γηραιότερο πρόσωπο στον κόσμο
Στις 11 Νοεμβρίου του 2008 η Μπέινς υπερέβη το ρεκόρ μακροζωίας των 114 ετών και 218 ημερών, που κατείχε η Κάρι Λάζενμπαϊ (1882–1996) κι έγινε το γηραιότερο πρόσωπο που γεννήθηκε στη Γεωργία των ΗΠΑ στην ιστορία. Έπειτα από τον θάνατο της Έντνα Πάρκερ έγινε το γηραιότερο πρόσωπο στις ΗΠΑ εν ζωή και το δεύτερο γηραιότερο πρόσωπο του κόσμου. Μετά τον θάνατο της Κάθριν Χέιτζελ τον Δεκέμβριο του 2008, η Μπέινς έγινε το τελευταίο πρόσωπο που γεννήθηκε το 1894 και ήταν εν ζωή, με την ημερομηνία γεννήσεώς της να επιβεβαιώνεται. Τον Απρίλιο του 2009 γιόρτασε τα 115α της γενέθλια στον οίκο ευγηρίας όπου έζησε ως τον θάνατό της και εξέφρασε την επιθυμία της να ξαναψηφίσει τον πρόεδρο Μπαράκ Ομπάμα στις εκλογές του 2012. Ωστόσο, προτού προλάβει να εκπληρώσει την επιθυμία της, απεβίωσε στις 11 Σεπτεμβρίου του 2009, σε ηλικία 115 ετών., 

## Παραπομπές


## Εξωτερικοί σύνδεσμοι
* Υπεραιωνόβιοι- με επιβεβαιωμένη την ηλικία τους
* Τα γηραιότερα ανθρώπινα όντα
* A supercentenarian looks back over 112 years (συμπεριλαμβάνεται βίντεο) 

Μπεινς
Καρτερόλι Μεσσηνίας

Το **Καρτερόλι** ή **Καρτερόλιον** είναι χωριό στο Νομό Μεσσηνίας.

## Ονομασία
Το όνομα του χωριού, φέρεται να προέρχεται από την φράση *"στο καρτέρι όλοι"*, καθώς η οικογένεια Αναγνώστου, 10 αδέλφια, 9 άνδρες και μια γυναίκα την οποία ήθελε ο τοπικός Τούρκος άρχοντας στο χωριό Μπάγια του Ζαγορίου της Ηπείρου, τον οποίον σκότωσαν και έφυγαν, είχε μετοικίσει στην περιοχή και πρόσεχε για τυχόν αντίποινα. Όποιος αναφερόταν στην οικογένεια τους αποκαλούσε *ο καράς (μαύρος, μελαχρινός) από την Μπάγια* εξού και το όνομα Καραμπάγιας που αποτέλεσε πλέον το επώνυμο της οικογένειας.

## Ιστορικά στοιχεία
Στο λόφο του Αγίου Κωνσταντίνου υπάρχει Μυκηναϊκό νεκροταφείο θαλαμοειδών τάφων, οι οποίοι αποδεικνύουν την ύπαρξη οικισμού της Υστεροελλαδικής περιόδου.

Σύμφωνα με την κατάσταση στρατιωτών του Παναγιώτη Κεφάλα, υπήρξαν αρκετοί Καρτερολιώτες που συμμετείχαν στην Ελληνική Επανάσταση του 1821.

Από το 1835 μέχρι το 1840, το Καρτερόλι ήταν η έδρα του Δήμου Τρίκκης και από το 1868 μέχρι το 1879 του δήμου Εύας.

Η κοινότητα διαθέτει Δημοτικό σχολείο του οποίου το ισόγειο και μέρος του πρώτου ορόφου κατασκευάστηκαν από το 1905 μέχρι το 1912, ενώ ολόκληρο το κτήριο αποπερατώθηκε το 1928. Σήμερα το σχολείο έχει μετατραπεί σε πολυχώρο πολιτισμού.

Την Πρωτομαγιά του 1944, κατά την εκτέλεση 30 αγωνιστών από Γερμανούς Ναζιστές και τα Τάγματα Ασφαλείας στην Καλαμάτα, εκτελέστηκε και ο 28χρονος Βασίλειος Καραμπάγιας, εργάτης από το Καρτερόλι.

Σήμερα, το Καρτερόλι αποτελεί τον βασικό οικισμό του ομώνυμου Δημοτικού Διαμερίσματος (ο δεύτερος οικισμός είναι το γειτονικό Μοσχοχώρι με 55 κατοίκους) του Δήμου Μεσσήνης. Βρίσκεται σε απόσταση 4 χιλιομέτρων από την πόλη της Μεσσήνης και αριθμεί συνολικά 562 κατοίκους.

## Υποσημειώσεις

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Corona

Οι **Corona** είναι ιταλικό μουσικό eurodance συγκρότημα, το οποίο το 1994 σημείωσε διεθνή επιτυχία με το τραγούδι *The Rhythm of the Night*. Επικεφαλής των Corona είναι η Βραζιλιάνα Όλγα Σούζα. 

## ''The Rhythm of the Night''
Με την πρώτη του εμφάνιση στη δισκογραφία, το συγκρότημα σημείωσε τεράστια επιτυχία με το σινγκλ "The Rhythm Of The Night". Κυκλοφόρησε στην Ιταλία το Δεκέμβριο του 1993 και παρέμεινε στην κορυφή των ιταλικών τσαρτς επί 13 συνεχείς εβδομάδες. Ωστόσο, το τραγούδι δεν κυκλοφόρησε εκτός Ιταλίας παρά μόνο το 1994. Κάποια έκδοση σε μείξη του τραγουδιού αυτού έγινε επιτυχία στο Ηνωμένο Βασίλειο και ήταν στη 2η θέση των τσαρτς το Σεπτέμβριο του 1994. Ως την άνοιξη του 1995 το τραγούδι έκανε επιτυχία και στις ΗΠΑ, φτάνοντας στο νούμερο 11 στο Billboard Hot 100. Η επιτυχία τους διατηρήθηκε το 1995 με τα σινγκλ "Baby Baby" και "Try Me Out", ενώ μέτρια επιτυχία έκανε και το "I Don't Wanna Be A Star" Στο κομμάτι "The Rhythm Of The Night".

## Μετέπειτα πορεία
Το επόμενο άλμπουμ του συγκροτήματος, με τίτλο *Walking On Music* κυκλοφόρησε το 1998 από ανεξάρτητη δισκογραφική εταιρεία του Φραντσέσκο Μποντέμπι. Bontempi. Το άλμπουμ δε σημείωσε επιτυχία σε Ευρώπη και Βόρεια Αμερική. Το 2000 κυκλοφόρησε στη Βραζιλία από την Όλγα Σούζα το τρίτο άλμπουμ των Corona, με τίτλο *And Me U* και με το όνομα του συγκροτήματος να αλλάζει κάπως σε *Corona X*.

## Μέλη
Αρκετά άτομα συμμετείχαν κατά καιρούς στους Corona, μεταξύ των οποίων οι: Φραντσέσκο Μποντέμπι (στίχοι, ενορχήστρωση, παραγωγή, μίξη), Φραντσέσκο Αλμπέρτι (μηχανική επεξεργασία ήχου), Γκρατσιάνο Φανέλι (μηχανική επεξεργασία ήχου), Τζοβάνα Μπερσόλα (Jenny B), (τραγούδι) Όλγα Σούζα (φωνητικά, μετέπειτα τραγούδι), Σάντρα Τσέιμπερς (τραγούδι/στίχοι) και άλλοι.

## Δισκογραφία
### Άλμπουμς

### Σινγκλς

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Ιταλικά pop συγκροτήματα
Κατηγορία:Eurodance μουσικοί
Καρναβάλι (Σούμαν)

Το **Καρναβάλι** (*Carnaval, Op. 9*) είναι έργο για σόλο πιάνο, γραμμένο από τον Ρόμπερτ Σούμαν το 1834 με 1835. Είναι το ένατο έργο του συνθέτη.

Ο Σούμαν είχε αφιερώσει αυτό του το έργο στο βιολιστή Κάρολ Λιπίνσκι. Ο υπότιτλος του έργου ήταν *Scènes mignonnes sur quatre notes* (*Μικρές σκηνές σε τέσσερις νότες*). Αποτελείται από 21 μέρη που συνδέονται με ένα επαναλαμβανόμενο μοτίβο. Η χρονική του διάρκεια είναι περίπου 30 λεπτά.

Κατηγορία:Συνθέσεις του Ρόμπερτ Σούμαν
Κατηγορία:Συνθέσεις του 1834
Κατηγορία:Συνθέσεις του 1835
Στυρία

Η **Στυρία** (, Στάιερμαρκ) είναι ομόσπονδο κρατίδιο της Αυστρίας. Είναι το δεύτερο μεγαλύτερο από τα εννιά αυστριακά κρατίδια και έχει έκταση 16.401 τ. χλμ.. Συνορεύει με τη Σλοβενία καθώς επίσης και με τα κρατίδια της Άνω Αυστρίας, της Κάτω Αυστρίας, του Σάλτσμπουργκ, του Μπούργκενλαντ και της Καρινθίας. Ο πληθυσμός της είναι 1.269.801 κάτοικοι (1η Ιανουαρίου 2024). Η πρωτεύουσα είναι το Γκρατς.

Στη μικρή κωμόπολη Μύρτσστεγκ υπογράφηκε μεταξύ Αυστροουγγαρίας και Ρωσίας η λεγόμενη «Συμφωνία της Μυρστέγης» στις 3 Οκτωβρίου του 1903.

## Διοικητική διαίρεση

### Ανεξάρτητες πόλεις (Statutarstädte)

 Γκρατς (Graz)


### Περιφέρειες (Bezirke)

 Μπρουκ-Μύρτστσουσλαγκ (Bruck-Mürzzuschlag)
 Ντόιτσλαντσμπεργκ (Deutschlandsberg)
 Περίχωρα Γκρατς (Graz-Umgebung)
 Χάρτμπεργκ-Φύρστενφελντ (Hartberg-Fürstenfeld)
 Λάιμπνιτς (Leibnitz)
 Λεόμπεν (Leoben)
 Λίτσεν (Liezen)
 Μούραου (Murau)
 Μούρταλ (Murtal)
 Νοτιοανατολική Στυρία (Südoststeiermark)
 Φόιτσμπεργκ (Voitsberg)
 Βάιτς (Weiz)


## Πολιτική
Ο Χέρμαν Σίτσενχεφερ από το Αυστριακό Λαϊκό Κόμμα είναι κυβερνήτης από τις 16 Ιουνίου 2015. Στις κρατιδιακές βουλευτικές εκλογές που διεξήχθησαν στις 24 Νοεμβρίου 2019, το κυβερνών Αυστριακό Λαϊκό Κόμμα ήρθε πρώτο κερδίζοντας 18 έδρες στην τοπική βουλή από τις συνολικά 56.

## Παραπομπές


Κατηγορία:Ομόσπονδα κρατίδια της Αυστρίας
Άιζενστατ

Το **Άιζενστατ** (, ) είναι πόλη στην ανατολική Αυστρία και πρωτεύουσα του ομοσπονδιακού κρατιδίου του Μπούργκενλαντ. Έχει έναν πληθυσμό περίπου 13.165 (2012). Υπό την κυριαρχία των Αψβούργων το Άιζενστατ ήταν η έδρα της ουγγρικής ευγενούς οικογένειας Εστερχάζι. Ο συνθέτης Φραντς Γιόζεφ Χάυντν έζησε εκεί ως Χοφκαπελμάιστερ (Hofkapellmeister) κάτω από την προστασία των Εστερχάζι.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αυστρίας
Απολλώς

Ο **Απολλώς** (πιθανόν σύντμηση του *Απολλώνιος*) ήταν Χριστιανός κήρυκας του 1ου αι. μ.Χ..

## Βιογραφία
Ο Απολλώς όντας Ιουδαίος από την Αλεξάνδρεια, ήταν δυναμικός ρήτορας πολύ καλός γνώστης των Γραφών. Πίστεψε στον Ιησού Χριστό από το κήρυγμα του Ιωάννη του Βαπτιστή. Αρχικά γνώριζε μόνο το βάπτισμα του Ιωάννη. Όταν το 56 μ.Χ. πήγε στην Έφεσο για να μιλήσει στην συναγωγή που υπήρχε εκεί, συνάντησε τον Ακύλα και τη σύζυγο του Πρίσκιλλα, οι οποίοι τον δίδαξαν με μεγαλύτερη ακρίβεια σχετικά με τον Ιησού Χριστό. Ο Απολλώς αφού κήρυξε θαρρετά μέσα στη συναγωγή της Εφέσου, αργότερα πήγε στην Κόρινθο και την υπόλοιπη Αχαΐα, όπου παρουσιάστηκε με συστατικές επιστολές απ' την εκκλησία της Εφέσου.

Η Λουθηρανική εκκλησία τιμά τη μνήμη του στις 13 Φεβρουαρίου.

## Προς Εβραίους
Ο Μαρτίνος Λούθηρος και μερικοί ακόμα σύγχρονοι μελετητές υποστήριξαν πως ο Απολλώς θα μπορούσε να είναι ο συγγραφέας της προς Εβραίους επιστολής, αντί για τον Βαρνάβα, άλλον έναν απόστολο που θεωρείται ως πιθανός της συγγραφέας.

## Υποσημειώσεις


Απολλως
Απολλως
Απολλώς
Απολλώς
Απολλώς
Κατηγορία:Επίσκοποι του 1ου αιώνα
Άγιος Γεώργιος Αμμοχώστου

Ο **Άγιος Γεώργιος** (τουρκ.: **Αϊγκιούν**, *Aygün*) είναι χωριό που βρίσκεται στην Βόρεια Κύπρο.

Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Αμμοχώστου. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Αγιος Γεωργιος
Crass

[thumb|150px|right| Οι '''Crass''' σε live τους στο [Μπέρμινγκχαμ το 1981]]
[thumb|150px|αριστερά|Το πιο γνωστό σήμα των '''Crass''', σύνθεση από διάφορα σύμβολα εξουσίας, όπως ο [σταυρός, η σβάστικα και η σημαία της Μεγάλης Βρετανίας.]]
Οι **Crass** ήταν μια αγγλική αναρχο-πανκ μπάντα που δημιουργήθηκε το 1977 στο Έσσεξ της Μ. Βρετανίας. Οι Crass δεν είχαν σταθερό αριθμό μελών, καθώς πολλά άτομα εμφανίζονταν σε λίγα τραγούδια, αλλά υποστηρίζεται ότι τα βασικά τους μέλη ήταν 10 (Steve Ignorant φωνή, Penny Rimba ντραμς, Phil Free κιθάρα, Pete Wright μπάσο, οι δύο τραγουδίστριες Eve Libertine και Joy De Vivre, καθώς και οι Mick G. Duffield φωνή και προβολές βίντεο, η Ge. Sus Voucher, και ο Hari Nana κιθάρα). Οι Crass συχνά αναφέρονται και ως αρτ πανκ κολλεκτίβα.

Σε αντίθεση με άλλα πανκ συγκροτήματα που παρουσίαζαν την αναρχία σαν χάος ή βία και σαν μια ατομικιστική σχολή σκέψης και ιδεολογία (π.χ. Sex Pistols και Exploited), οι Crass υπήρξαν αναρχο-πασιφιστές (ειρηνιστικός αναρχισμός), και κατέκριναν την κάθε είδους βία, απ' όπου κ αυτή προέκυπτε, ακόμα και την ιδέα της βίαιης επανάστασης.

Παραμένοντας αποκλεισμένοι από πολλούς συναυλιακούς χώρους, οι Crass έδιναν τις συναυλίες (μαζί και άλλα συγκροτήματα) στο *Dial House*, ένα ανοικτό σπίτι όπου έμεναν μαζί με άλλους σε προάστιο του Λονδίνου. Ίδρυσαν επίσης την Crass Records, μια DIY κολλεκτίβα που σκοπό της είχε την κυκλοφορία μουσικής από ανεξάρτητα συγκροτήματα, ανάμεσα στα οποία ήταν οι Zounds,οι Conflict και άλλα. Επιδόθηκαν επίσης και σε πολιτιστικές παρεμβολές, όπως την ένθεση δίσκων τους στους φακέλους εμπορικών δίσκων μεγάλης κυκλοφορίας, τα στένσιλς και την κυκλοφορία ενός κομματιού που παρωδούσε το θεσμό του γάμου, του *Our Wedding*, με ένα περιοδικό για κορίτσια της εποχής.

Εκτός από τις προαναφερθείσες παρεμβολές, οι Crass ήταν γνωστοί και για τις φάρσες τους, με γνωστότερη εκείνη των "κασετών Θάτσεργκεϊτ (Thatchergate)". Σε αυτές τις κασέτες παρουσιάζονταν ηχογραφημένο υλικό όπου ο Ρόναλντ Ρήγκαν και η Μάργκαρετ Θάτσερ συζητούσαν σχετικά με την προσχεδιασμένη πολεμική σύρραξη στα νησιά Φώκλκαντ αλλά και για πιθανό βομβαρδισμό της ευρωπαϊκής ηπείρου, αν κρινόταν αναγκαίο, ώστε να αναχαιτιστεί η Σοβιετική Ένωση. Το υλικό προκάλεσε εσωτερικές αλλά και διεθνείς εντάσεις, μέχρι να αποδειχτεί πως οι ηχογραφήσεις δεν ήταν τίποτα άλλο παρά μία συρραφή δηλώσεων των δύο πολιτικών.  

Το 1984, διαλύθηκαν, συμβολικά προς το μυθιστόρημα του Τζώρτζ Όργουελ,1984 αλλά και για να συνεχίσει ένα μέλος τους τις σπουδές στη σχολή Καλών Τεχνών.

Μετά την διάλυσή τους, πολλά συγκροτήματα συνέχισαν το έργο τους ενώ γράφτηκαν ακόμα και τραγούδια για αυτούς. Σήμερα θεωρούνται ως μία από τις πιο επιδραστικές μπάντες της πανκ σκηνής.  

## Σύνδεσμοι

* H επίσημη ιστοσελίδα των Crass

Κατηγορία:Αγγλικά punk rock συγκροτήματα
Ομόσπονδα κρατίδια της Αυστρίας

Η Αυστρία είναι ένα ομοσπονδιακό κράτος. Πρόκειται για μία ομοσπονδιακή δημοκρατία () αποτελούμενη από 9 ομόσπονδα κρατίδια (). Αυτά τα κρατίδια χωρίζονται σε 80 διαμερίσματα () και 15 πόλεις (). Το κάθε κρατίδιο έχει δικό του νομοθετικό σώμα και κυβέρνηση. 

Τα πέντε από τα εννέα κρατίδια υφίστανται από τον μεσαίωνα. Τα υπόλοιπα ενσωματώθηκαν σταδιακά στην Αυστρία. Η Άνω Αυστρία () προσετέθη στα αυστριακά εδάφη το 1779, υπό τον Αυτοκράτορα Ιωσήφ Β΄. Το Φόραρλμπεργκ () αποτελεί ημιαυτόνομο τμήμα του Ευρύτερου Τιρόλου από το 1861, ενώ τo κρατίδιο Τιρόλο () αποσπάστηκε από το Ευρύτερο Τιρόλο το 1918. Στις 30 Αυγούστου του 1921 προστέθηκε το Μπούργκενλαντ (), το οποίο μέχρι τότε ανήκε στην Ουγγαρία). Τέλος, το 1922 η Βιέννη () διαχωρίστηκε από την Κάτω Αυστρία (), καθιστάμενη ιδιαίτερο αυτόνομο κρατίδιο.

## Γεωγραφία
Τα εννέα ομόσπονδα κρατίδια της Αυστρίας, που απαριθμούνται αλφαβητικά από το επίσημο γερμανικό τους όνομα, είναι:

## Στατιστικά στοιχεία των κρατιδίων
Ο ακόλουθος ταξινομημένος κατάλογος των ομοσπονδιακών κρατιδίων της Αυστρίας αναφέρει την επίσημη εκτίμηση του πληθυσμού σύμφωνα με την Αυστριακή Στατιστική Υπηρεσία για την 1η Ιανουαρίου του 2024: 

## Παραπομπές


## Εξωτερικοί σύνδεσμοι
*
Άμπανο Τέρμε

Η **Άμπανο**, ή **Άβανον** ή ορθότερα **Θέρμες Άμπανο** (ιταλ. *Abano Terme*), γνωστή ως το 1924 και ως Άμπανο Μπάνι (ιταλ. Abano Bagni), είναι μια από τις αξιολογότερες λουτροπόλεις της Ιταλίας. Βρίσκεται στη περιοχή της Πάδοβας, 10 χλμ. νοτιοδυτικά, στο νομό Βένετο, σε πολύ χαμηλό υψόμετρο. Η έκτασή της φθάνει τα 21 τ.χλμ. και ο πληθυσμός της τους 19.000 κατοίκους (2001).

## Ιστορία
Οι Θέρμες Άμπανο είναι ευρύτερα γνωστές από τα θερμά ιαματικά λουτρά που βρίσκονται εκεί και θεραπεύουν παντός είδους ρευματισμούς και αρθρίτιδες. Τα λουτρά αυτά φέρονται να ήταν γνωστά από την εποχή του Θεοδώριχου, (5ος αιώνας), Βασιλιά των Οστρογότθων με το όνομα "Άπονι", εξ ου και το σημερινό όνομα. Κατά τον 6ο αιώνα τα λουτρά αυτά καταστράφηκαν από τους Λομβαρδούς και έξι αιώνες αργότερα ανακατασκευάστηκαν την εποχή που η περιοχή αυτή ήταν αυτόνομη (12ος - 14ος αιώνας). Αργότερα περιήλθε στη Γαληνοτάτη Δημοκρατία της Βενετίας (1405) μέχρι το 1797.

## Αξιοθέατα
Τουριστικά αξιοθέατα της πόλης είναι ο μητροπολιτικός ναός του Αγίου Λορέντζου με το θαυμαστό κωδωνοστάσιο, η Πινακοθήκη (Montirone Gallery) με έργα Ιταλών ζωγράφων, και το Ιερό σημείο (αγίασμα) της "Παναγίας των Χαιρετισμών", επί του οποίου έχει κτιστεί ναός βυζαντινού ρυθμού. Σε απόσταση 6 χλμ. από τη πόλη βρίσκεται το περίφημο Αββαείο της Πράλιας των Βενεδικτίνων που χρονολογείται από το 1500.

Τέλος οι Θέρμες Άμπανο θεωρούνται πατρίδα του Λατίνου ιστορικού Τίτου Λιβίου.

## Πηγές

* "Νεώτερον Εγκυκλοπαιδικόν Λεξικόν Ηλίου" τ.1ος σ.22

Κατηγορία:Πόλεις του Βένετο
Κατηγορία:Λουτρά
Γιάννης Βένος

Ο **Γιάννης Βένος** είναι παλιός Έλληνας ποδοσφαιριστής. Αγωνίστηκε κυρίως ως μέσος, αλλά ενίοτε και ως στόπερ καθώς και σε όλες σχεδόν τις θέσεις της άμυνας, του κέντρου και της επίθεσης, ανάλογα με τις ανάγκες της ομάδας του.

## Βιογραφία
Γεννήθηκε στις 8 Μαΐου 1952 στα Γιαννιτσά. Έπαιξε πρώτη φορά στην Αναγέννηση Γιαννιτσών, που αγωνίζονταν τότε στο στο πρωτάθλημα της Β΄Εθνικής, σε ηλικία 16 ετών στην οποία παρέμεινε για 4 χρόνια, μέχρι το 1973.

Το 1973 μεταγράφηκε στον Άρη Θεσσαλονίκης με πρόταση του Γιουγκοσλάβου προπονητή Μπράνκο Στάνκοβιτς και μετά από συντονισμένες ενέργειες του τότε προέδρου Νίκου Καμπάνη καθώς και του Κλεάνθη Βικελίδη. Ο Στάνκοβιτς τον είχε ζητήσει και την προηγούμενη χρονιά ως προπονητής της ΑΕΚ, αλλά η μεταγραφή δεν έγινε. Πρόταση του είχε γίνει και από τον Παναθηναϊκό. Στην αρχή αγωνίστηκε στη μεσαία γραμμή και στη συνέχεια καθιερώθηκε ως κεντρικός αμυντικός  αποτελώντας μαζί με το Γιώργο Φοιρό ένα πετυχημένο αμυντικό δίδυμο. Αγωνίστηκε στον Άρη για έντεκα χρόνια ως το 1984, μια περίοδο που η ομάδα πρωταγωνιστούσε τόσο στην Ελλάδα όσο και στην Ευρώπη, με κορυφαία στιγμή την καλή πορεία της στο κύπελλο ΟΥΕΦΑ την περίοδο 1979-80, αφού τότε ο Άρης έφθασε μέχρι τους 16 του θεσμού. 

Είναι ο τρίτος παίκτης σε συμμετοχές στην ιστορία του Άρη, όπως και ο δεύτερος σε παρουσίες σε αγώνες της ομάδας στα Κύπελλα Ευρώπης. Είναι χαρακτηριστικό ότι δεν έλειψε από κανένα παιχνίδι του Άρη τις αγωνιστικές περιόδους 1978-79, 1979-80 και 1981-82. Στον Άρη προσέφερε τις υπηρεσίες του επίσης ως προπονητής, μάνατζερ, ως γενικός αρχηγός και ως μέλος του ΔΣ της ΠΑΕ.

Αγωνίσθηκε στην Εθνική Νέων, στην Εθνική Ελπίδων και στην Εθνική Ανδρών. Ο προπονητής της Εθνικής Ελλάδος Μπίλι Μπίνγκαμ τον είδε αγωνιζόμενο με την Αναγέννηση Γιαννιτσών και τον κάλεσε να προπονείται με το κλιμάκιο της Εθνικής στη βόρειο Ελλάδα με τον τότε βοηθό του Κλεάνθη Βικελίδη.

Ο Γιάννης Βένος διακρίθηκε στην πολυετή καριέρα του στον Άρη για το καθαρό και περίτεχνο παιχνίδι του, γεγονός που αναγνώρισαν πολλοί μεγάλοι αντίπαλοί του, όπως ο Αντώνης Αντωνιάδης, ο Μίμης Παπαϊωάννου και ο Ντούσαν Μπάγεβιτς, οι οποίοι εκφράστηκαν με κολακευτικά λόγια για τον τρόπο που τους αντιμετώπισε ως αντιπάλους σέντερ φορ. Τιμήθηκε από τον Άρη, από τον ΠΣΑΠ αλλά και από αθλητικούς, πολιτιστικούς και άλλους φορείς για τις υπηρεσίες του στο ελληνικό ποδόσφαιρο.

Από το 2004 είναι πρόεδρος του συλλόγου των βετεράνων παικτών του Άρη.

Είναι πτυχιούχος της Εθνικής Ακαδημίας Σωματικής Αγωγής (ΕΑΣΑ), αλλά επαγγελματικά δραστηριοποιείται στον επιχειρηματικό τομέα.

## Στατιστικά



## Παραπομπές

## Εξωτερικοί σύνδεσμοι

*

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αναγέννησης Γιαννιτσών
Κατηγορία:Προπονητές ποδοσφαίρου Άρη Θεσσαλονίκης
Β
Κάρολος Αμορέττι

Ο **Κάρολος Αμορέττι**, (*Carlo Amoretti*), (1741-1816), ήταν Ιταλός πολυγραφότατος επιστήμων που διετέλεσε καθηγητής του Εκκλησιαστικού Δικαίου στο Πανεπιστήμιο της Πάρμας και αργότερα διευθυντής της Αμβροσιανής Βιβλιοθήκης του Μιλάνου. Περισσότερο όμως γνωστός υπήρξε από τις ορυκτολογικές και παλαιοντολογικές του μελέτες καθώς και οι αναφερόμενες στην "Ιστορία της Τέχνης"

Μεταξύ των πολλών έργων του ιδιαίτερη θέση κατέχει η συλλογή 27 τόμων, των γνώσεων όλων των λαών του κόσμου, επί της εποχής του, "Περί τεχνών και επιστημών". Σημαντικά επίσης συγγράμματά του είναι το "Περί ραβδομαντείας", και τα "Στοιχεία περί του ζωικού ηλεκτρισμού".


File:Amoretti, Carlo – Opuscoli scelti sulle scienze e sulle arti, 1778 – BEIC 13175991.jpg|*Opuscoli scelti sulle scienze e sulle arti*, 1778


## Πηγές
* "Νεώτερον Εγκυκλοπαιδικόν Λεξικόν Ηλίου", τ.2ος, σ.538

Κατηγορία:Ιταλοί γεωλόγοι
Κατηγορία:Ιταλοί εξερευνητές
Το Ταχυδρομείο (βιβλίο)

**Το Ταχυδρομείο** είναι μυθιστόρημα γραμμένο από τον Τσαρλς Μπουκόφσκι.

Θεωρείται αυτοβιογραφικό και μέσα από τον χαρακτήρα του Χένρι Τσινάσκι ο Μπουκόφσκι καλύπτει το μέρος της ζωής του όταν εργαζόταν στο Ταχυδρομείο του Λος Άντζελες.

Κατηγορία:Αμερικανικά μυθιστορήματα
Κατηγορία:Αυτοβιογραφίες
Φραγκίσκος Αμορός

Ο **Φραγκίσκος Αμορός** ή κατά πλήρες όνομα *Φρανθίσκο Αμορός ι Οντεάνο* (ισπαν.:Francisco Amorós y Ondeano), ήταν Ισπανός στρατιωτικός,  πολιτικός και διεθνούς φήμης γυμναστής.

Γεννήθηκε στη Βαλέντσια το 1770 και πέθανε στο Παρίσι το 1848. Ακολούθησε το στρατιωτικό επάγγελμα και στη συνέχεια αναμίχθηκε με την πολιτική εξαιτίας της οποίας και αναγκάσθηκε να καταφύγει στη Γαλλία όπου εκεί και διέπρεψε ως καθηγητής της μεθοδικής γυμναστικής. Θεωρείται από τους πρωτοπόρους της φυσικής σωματικής αγωγής, όπως άρχισε τότε να καθιερώνεται ως διδασκαλία η γυμναστική σ΄ όλες τις τότε μεγάλες στρατιωτικές σχολές.

Ο Αμορός καθιέρωσε μια κυκλική σειρά αθλημάτων που περιελάμβανε πολλά είδη, όπως δρόμο, άλμα, κ.λπ., και στη συνέχεια με εισαγωγή γυμναστικών οργάνων. Η μέθοδός του αυτή εκ του ονόματός του λέγονταν "αμοροσιανή γυμναστική" ή "αμοροσιάνα", η οποία και υπήρξε ο πρόδρομος της μετέπειτα "σουηδικής γυμναστικής". Υπόψη ότι στην Ελλάδα η σουηδική γυμναστική εισήλθε στα σχολεία στη δεκαετία του 1950. Μέχρι τότε η αμοροσιανή γυμναστική ακολουθούνταν μόνο σε οργανωμένους αθλητικούς χώρους κυρίως της Αθήνας και του Πειραιά.

## Παραπομπές


## Πηγές
*"Νεώτερον Εγκυκλοπαιδικόν Λεξικόν Ηλίου" τ.2ος, σ.538

## Εξωτερικοί σύνδεσμοι
* 

Κατηγορία:Ισπανοί στρατιωτικοί
Κατηγορία:Ισπανοί πολιτικοί
Κατηγορία:Ισπανοί γυμναστές
Κατηγορία:Γυμναστική (άθλημα)
Ευκλείδης ο Μεγαρεύς

Ο **Ευκλείδης** ήταν ένας αρχαίος Έλληνας σωκρατικός φιλόσοφος από τα Μέγαρα, που έζησε γύρω στο 450-380 π.Χ. Ήταν μαθητής του μεγάλου φιλοσόφου, Σωκράτη, και ήταν παρών στο θάνατό του. Ίδρυσε την *«[[Μεγαρικοί|Εριστική Σχολή]]»* (αλλού αναγράφεται και ως *«Μεγαρική Σχολή»*), όπου δίδασκε την ελεατική και σωκρατική φιλοσοφία, με κατεύθυνση κυρίως λογική - γνωσιοθεωρητική.
Μια από τις φράσεις του:

*<span style="color: rgb(102, 0, 0);">"Το καλό είναι ένα και παίρνει πολλά ονόματα. Άλλοτε λέγεται σύνεση, άλλοτε Θεός, άλλοτε νους και τα υπόλοιπα"</span>*.


## Παραπομπές


## Εξωτερικοί σύνδεσμοι
* 
* Ευκλείδης ο Μεγαρεύς

Κατηγορία:Αρχαίοι Έλληνες φιλόσοφοι
Κατηγορία:Μεγαρικοί φιλόσοφοι
Κατηγορία:Αρχαίοι Έλληνες εκπαιδευτικοί
Κατηγορία:Μαθητές του Σωκράτη
Κατηγορία:Αρχαίοι Μεγαρείς
Καλυβάκια Καρδίτσας

*Για οικισμούς με το ίδιο όνομα δείτε το λήμμα: [[Καλυβάκια (αποσαφήνιση)]]*

Τα **Καλυβάκια** είναι πεδινό χωριό της Θεσσαλίας στην Καρδίτσα, σε υψόμετρο 93 μέτρων.

## Γενικά στοιχεία - ονομασία
Τα Καλυβάκια βρίσκονται στα βόρεια της πόλης της Καρδίτσας σε απόσταση 20 χιλιόμετρα από αυτήν και 4 χιλιόμετρα νότια από τον Παλαμά. Ανήκουν στο Δήμο Παλαμά και ο πληθυσμός του σύμφωνα με την απογραφή του 2011 είναι 147 κάτοικοι. Η κύρια ασχολία τους ήταν και είναι μέχρι και σήμερα η καλλιέργεια του βάμβακος. Το  χωριό διατήρησε το ελληνικό του όνομα, υπαγόταν διοικητικά στο Δήμο Τιτανίου της επαρχίας Καρδίτσας στο Νομό Τρικάλων. Από το 1912 αναγνωρίσθηκε ως Κοινότητα Καλυβακίων, με το νόμο που καταργούσε τους δήμους. Το 1943 δημιουργήθηκε ο Νομός Καρδίτσας και περιέλαβε όλα τα χωριά και υπαγόταν διοικητικά στον Νομό. Το 1994 αποφάσισαν την ένωση της κοινότητας με τον Δήμο Παλαμά. Από 1/1/1995 παύει οριστικά η λειτουργία της κοινότητας και μεταβάλλεται σε συνοικισμό του Δήμου Παλαμά. Οι κάτοικοι είναι γνήσιοι Καραγκούνηδες.

Δυο τα ενδεχόμενα του ονόματος του χωριού, από την παράδοση και μαρτυρίες των ηλικιωμένων κατοίκων της το όνομα πήρε από τον Καλύβα, μπέη της περιοχής. Λέγεται πως με την αναγκαστική απαλλοτρίωση των τσιφλικιών του Θεσσαλικού κάμπου πήραν κλήρο. Η δεύτερη εκδοχή είναι πως οι κάτοικοι του Παλαμά είχαν κτήματα στην περιοχή και έφτιαξαν μικρά καλυβάκια για να είναι κοντά στα κτήματά τους, σιγά σιγά έμειναν εδώ αφού είναι μηδαμινή η απόσταση από την κωμόπολη του Παλαμά και τα καλυβάκια έγιναν σπίτια και οικισμός με το όνομα Καλυβάκια.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Παλαμά
Μυρτώ Κοντοβά

Η **Μυρτώ Κοντοβά** είναι Ελληνίδα δημοσιογράφος, συγγραφέας και στιχουργός. 
## Βιογραφία
Γεννήθηκε στην Αθήνα. Έχει γράψει στίχους για πολλούς καλλιτέχνες, μεταξύ των οποίων για την την Άννα Βίσση, τη Δήμητρα Γαλάνη, την Άλκηστη Πρωτοψάλτη, τον Δημήτρη Μπάση, τον Γιάννη Κότσιρα, το Σάκη Ρουβά κ.ά Το τραγούδι της που έγινε μεγαλύτερη επιτυχία και κατάφερε να μείνει στο χρόνο είναι το "Τράβα σκανδάλη" σε μουσική Δήμητρας Γαλάνη και ερμηνεία Άλκηστης Πρωτοψάλτη.

Επίσης τη σεζόν 2007/2008 προβλήθηκε η κωμική σειρά "Υπέροχα πλάσματα", σε δικό της σενάριο, από το κανάλι Alpha TV κερδίζοντας το βραβείο καλύτερου πρωτότυπου σεναρίου "Πρόσωπα 2008". Από τον Οκτώβριο του 2009 μέχρι τον Ιούνιο του 2010 προβλήθηκε η επόμενη της κωμική σειρά  με τίτλο "Μίλα μου βρώμικα" από το Mega. Παράλληλα έχει γράψει το νεανικό μυθιστόρημα "Το Κουβάρι των Αλλόκοτων Πραγμάτων" ενώ  τα τελευταία χρόνια απαντά σε γράμματα αναγνωστών στη στήλη "Μίλα μου βρώμικα" στην εφημερίδα "Athens Voice".

## Φιλμογραφία

## Σύνθεση

## Αναφορές


Κατηγορία:Έλληνες συγγραφείς του 21ου αιώνα
Κατηγορία:Έλληνες σεναριογράφοι
Κατηγορία:Έλληνες στιχουργοί
Σέρχιο Ντανιέλ Πόνσε

Ο **Σέρχιο Ντανιέλ Πόνσε** είναι Αργεντινός ποδοσφαιριστής, γεννημένος στις 9 Ιανουαρίου 1984 στο Σαν Μαρτίν του Μπουένος Άιρες.

## Καριέρα

Κατά το διάστημα 2004-2008, αγωνιζόταν στην Τσακαρίτα Τζούνιορς, ενώ αποκτήθηκε ως δανεικός για την αγωνιστική περίοδο 2008-09 από την ομάδα του Πανθρακικού Κομοτηνής, έχοντας μια καλή παρουσία με την ομάδα της Θράκης στην Σούπερ Λίγκα με 25 συμμετοχές και 2 γκολ.Το καλοκαίρι του 2009 επέστρεψε στην Τσακαρίτα Τζούνιορς μετά την άνοδο της ομάδας στην Πρίμερα Ντιβιζιόν της Αργεντινής. Το καλοκαίρι του 2010 υπέγραψε συμβόλαιο συνεργασίας με την Ντεπορτίβο Μόρον. Τον Αύγουστο του 2011 επέστρεψε στην Κομοτηνή και τον Πανθρακικό υπογράφοντας συμβόλαιο συνεργασίας ενός έτους. Με την ομάδα του Πανθρακικού αναδείχθηκε πρωταθλητής στην Β΄ Εθνική ποδοσφαίρου ανδρών 2011-12. Την επόμενη σεζόν, ο Αργεντινός μεσοεπιθετικός συμφώνησε με την ομάδα της Λάρισα και υπέγραψε συμβόλαιο διάρκειας ενός έτους. Μέτα το τέλος της συνεργασίας του με την Λάρισα ο Αργεντινός μέσος υπέγραψε συμβόλαιο συνεργασίας 2 ετών με τον Ολυμπιακό Βόλου. Άλλαξε ομάδα τον Ιανουάριο του 2014 όταν και μετακόμισε στον Πύργο και τον Πανηλειακό.

## Πηγές-εξωτερικοί σύνδεσμοι

*Σέρχιο Ντάνιελ Πόνσε, από την Γερμανική ιστοσελίδα Transfermarkt.de
*Σύντομο βιογραφικό του Sergio Daniel Ponce
* Ανακοινώθηκε ο Πόνσε
*Λάρισα: Υπέγραψε ο Πόνσε 
*Βιογραφικό του Πόνσε
*Προφίλ Πόνσε
*Πήρε Μελίσση-Πόνσε ο Ολυμπιακός Βόλου
*Πήρε Πόνσε ο Πανηλειακός

Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Τσακαρίτα Τζούνιορς
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Ελλάδα
Ακρωτήριο Αποστόλου Ανδρέα

Ο **Απόστολος Ανδρέας** είναι ακρωτήριο της Κύπρου στην Επαρχία Αμμόχωστου. Είναι το ανατολικότερο σημείο της Κύπρου στη χερσόνησο της Καρπασίας, και οφείλει το όνομά του στην παράδοση που λέει ότι εκεί αποβιβάστηκε ο Απόστολος Ανδρέας.

Στη θέση κάστρο έχει ανασκαφεί προϊστορικός μικρός οικισμός.
Η περιοχή του Ακρωτηρίου είναι σημαντικός τόπος ξεκούρασης για τα μεταναστευτικά πουλιά, κυρίως για υδρόβια και αρπαχτικά. Επίσης υπάρχουν πολλές μικρές βραχονησίδες, σε μία από αυτές, Κλείδες όπως ονομάζονται, έχει τοποθετηθεί φάρος από την εποχή της Αγγλοκρατίας.

Σε βραχώδη έκταση στα νότια του ακρωτηρίου κτίστηκε το 1867 η μονή του Αποστόλου Ανδρέα, στο μέρος όπου πιστεύεται ότι αποβιβάστηκε ο Απόστολος Ανδρέας. Η παράδοση αναφέρει ότι ο Άγιος με θαύμα φανέρωσε πηγή νερού. Μέχρι την Τούρκικη εισβολή του 1974 ήταν από τα σημαντικότερα προσκυνήματα της Κύπρου.

## Παραπομπές


## Δείτε επίσης
* Ακραία σημεία της Κύπρου

Αποστολου Ανδρεα
Κατηγορία:Ριζοκάρπασο
Κατηγορία:Ακραία σημεία της Κύπρου
Πράξεις των Αποστόλων

Οι ***Πράξεις των Αποστόλων*** είναι το πέμπτο κατά σειρά από τα 27 βιβλία της Καινής Διαθήκης. Περιγράφει τη ζωή και τη δράση της αρχαίας Εκκλησίας, αμέσως μετά την Ανάσταση του Ιησού Χριστού κατ' ακρίβειαν με την Ανάληψη. Συγγραφέας του βιβλίου είναι ο ευαγγελιστής Λουκάς, συνεργάτης του αποστόλου Παύλου. Είναι το δεύτερο βιβλίο που έγραψε ο Λουκάς (μετά το *[[Κατά Λουκάν Ευαγγέλιον]]*), και η συγγραφή του χρονολογείται στο 61 με 63 μ.Χ.. Όπως και το Ευαγγέλιό του, ο Λουκάς έγραψε και αυτό το βιβλίο για ένα πρόσωπο που φέρει το όνομα Θεόφιλος.

[thumb|200px|left|''Πράξεις'' 15:22-24, από τον ''Codex Laudianus'' του έβδομου αιώνα, ο οποίος παραθέτει παράλληλα το πρωτότυπο [Αρχαία ελληνική γλώσσα|ελληνικό κείμενο και λατινική μετάφρασή του.]]
Με τις *Πράξεις των Αποστόλων*, ο Λουκάς επιχειρεί να απαντήσει ένα θεολογικό πρόβλημα, το πώς δηλαδή ο Μεσσίας των Εβραίων κατέληξε να δημιουργήσει μια Εκκλησία συντριπτικά μη εβραϊκή. Η απάντηση που δίνει είναι ότι το μήνυμα του Χριστού στάλθηκε στους εθνικούς, διότι οι Εβραίοι στο σύνολό τους το απέρριψαν. Το βιβλίο μπορεί επίσης να θεωρηθεί ως υπεράσπιση του κινήματος του Ιησού που απευθύνεται στους Εβραίους: το μεγαλύτερο μέρος των ομιλιών και των κηρυγμάτων στις *Πράξεις των Αποστόλων* απευθύνεται σε εβραϊκό κοινό, με τους Ρωμαίους να είναι εξωτερικοί κριτές σε διαφορές σχετικές με τα εβραϊκά έθιμα και νόμους. Από τη μια πλευρά, ο Λουκάς εμφανίζει τους οπαδούς του Ιησού ως μια αίρεση των Εβραίων, η οποία δικαιούνται νομική προστασία ως αναγνωρισμένη θρησκεία. Από την άλλη, φαίνεται ασαφής ως προς το μέλλον που ο Θεός επιφυλάσσει για τους Εβραίους και τους χριστιανούς, καθώς υπογραμμίζει μεν την εβραϊκή ιδιότητα του Ιησού και των άμεσων οπαδών του, ενώ παράλληλα περιγράφει το πώς οι Εβραίοι είχαν απορρίψει τον Μεσσία.

## Διάγραμμα περιεχομένου
* Η Εκκλησία στην Ιερουσαλήμ. (1-7)
* Η Εκκλησία στην Ιουδαία και στη Σαμάρεια. (8:1-9:31)
* Η Εκκλησία στα πέρατα της Γης. (9:32-28:31)

## Παραπομπές


## Πηγές
* 
* 

## Εξωτερικοί σύνδεσμοι
* eBible.gr: το αρχαίο κείμενο του βιβλίου στην κριτική έκδοση των Νέστλε-Άλαντ
* gospel.gr : το βιβλίο στην Νεοελληνική Μετάφραση και στην Μεταφορά στη Νεοελληνική

Κατηγορία:Βιβλία της Καινής Διαθήκης
Εμρέ Αϊντίν

Ο **Εμρέ Αϊντίν** (Emre Aydın, γεννήθηκε στην Ισπάρτα στις 2 Φεβρουαρίου 1981) είναι Τούρκος τραγουδιστής.

Αποφοίτησε από το Λύκειο Antalya Anadolu και σπούδασε Οικονομικά στο Πανεπιστήμιο Dokuz Eylü στην Σμύρνη. Κέρδισε το διαγωνισμό «Sing Your Song» το 2002 μαζί με το γκρουπ του 6. Cadde. Εκείνη τη χρονιά το τραγούδι του *Dönersen* (*Οταν επιστρέψεις*) επιλέχηκε από την Universal για μία συλλογή τραγουδιών. Το 2003 το πρώτο του άλμπουμ με τους 6. Cadde κυκλοφόρησε αλλά ο Εμρέ αποχώρησε από την μπάντα για να ακολουθήσει σόλο καριέρα. Στο πρώτο του σόλο άλμπουμ *Afili Yalnizlik* (*υπερβολική μοναξιά*) κυκλοφόρησε από την Sony BMG και την GRGDN . Αυτό το άλμπουμ του Εmre έγινε τεράστια επιτυχία στην Τουρκία, κέρδισε αρκετά μουσικά βραβεία, ανάμεσα στα οποία και του ΜΤV Europe Music Awards 2008 στην κατηγορία Europe’s Favourite Act.

## Βραβεία
* Ιstanbul FM Gold Awards: Καλύτερος Πρωτοεμφανιζόμενος καλλιτέχνης
* Blue Jean Magazin Best of 2006 Awards:
* Καλύτερο Τραγούδι
* Καλύτερο Video ( Afili Yalizlik)
* Kaλύτερος πρωτοεμφανιζόμενος
* Καλύτερος Παραγωγός (Haluk Kurosman)

* Dream Magazine Best of 2006 Awards
* Καλύτερος Τούρκος τραγουδιστής
* Καλύτερος Τούρκος πρωτοεμφανιζόμενος
* Καλύτερο άλμπουμ
* Καλύτερο τουρκικό τραγούδι
* Καλύτερο video clip ( Afili Yalnızlık)
* Powertürk Music Awards 2007:

* Καλύτερος πρωτοεμφανιζόμενος καλλιτέχνης

* Istanbul FM Gold Awards 2007:

* Καλύτερος ροκ τραγουδιστής
* Καλύτερο τραγούδι με τους καλύτερους στίχους και μουσική (μαζί με τον Gripin για το τραγούδι Sensiz (χωρίς εσένα)

## Παραπομπές


## Εξωτερικοί σύνδεσμοι

* emreaydin official site (tr) 
* emreaydin official site (en)
* emreaydin myspace

Κατηγορία:Τούρκοι τραγουδιστές